કૅઝ્યુઅલ વેઅર : કૅઝ્યુઅલ વેઅરમાં કૅન્વસ બૂટ્સ અને વેલ્વેટ-ફિનિશ બૂટ્સ આવી શકે. કૅન્વસ બૂટ્સ ઍન્કલથી થોડાં ઉપર હોય છે અને એમાં મોટે ભાગે દોરી હોય છે. આવાં બૂટ્સ સેલ્ફ-ટુ-સેલ્ફ એટલે કે એક જ કલરમાં બૂટ્સ અને એ જ કલરની દોરી હોય છે અથવા તો કૉન્ટ્રાસ્ટ કલરમાં હોય છે. જેમ કે બેજ કલરનાં બૂટ્સ અને કૉફી કલરની દોરી અથવા બ્લુ કલરનાં બૂટ્સ અને વાઇટ કલરની દોરી. અમુક બૂટ્સમાં સ્ટાઇલિંગ આપવામાં આવ્યું હોય છે, જેમ કે દોરી તો હોય જ પણ એમાં સાઇડ પર ઝિપ આપવામાં આવી હોય છે જે માત્ર શો માટે જ હોય છે. આવાં બૂટ્સ ડેનિમ શૉટ્ર્સ અને એની ઉપર સ્ટ્રાઇપ્ડ ટી-શર્ટ સાથે સારાં લાગી શકે અથવા તો કેપ્રી સાથે પણ પહેરી શકો. કૉલેજગોઇંગ યુવતીને કંઈક અલગ ટ્રાય કરવું હોય તો કૅન્વસ બૂટ્સ પહેરી શકાય. જો તમારે ફુલ લેન્ગ્થ ડેનિમ સાથે બૂટ્સ પહેરવાં હોય તો ડેનિમને નીચેથી બે ઇંચનો ફોલ્ડ આપી ઍન્કલ લેન્ગ્થ લુક આપી શકો અને પછી બૂટ્સ પહેરવાં. એની સાથે ચેક્સ શર્ટ પહેરી ટકઇન કરવું અને હાઈ પોનીવાળો એક સ્માર્ટ લુક આપવો. ઍન્કલથી થોડાં ઉપર આ લેન્ગ્થનાં બૂટ્સ ઓછી હાઇટવાળી અથવા લંબાઈવાળી યુવતી પહેરી શકે. આ બૂટ્સ પહેરવાથી શરીરના લુકમાં કંઈ મોટો ફેર પડતો નથી.